《金市大水一首》
宋代·王阮

日气方穿户，风潮忽及门。
郊原雨脚密，窗牖浪花翻。
船系家家屋，帆飞处处村。
江南一羁客，微命托乾坤。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。